مجرة اندروميدا : او بالعربى :مجرة المرأة المسلسلة (Andromeda Galaxy) هى اقرب مجره فى المسافه من مجرة درب اللبانه اللى فيها كوكب الارض. اندروميدا هى مجره ملولوه (حلزونيه) بينها و بين الارض حوالى 2,500,000 سنه ضوئيه و ممكن الواحد يشوفها بالعين المجرده فى الليالى الضلمه اللى ما بيطلعش فيها القمر.اتسمت المجره على اسم الاميره اندروميدا فى الميثولوجيا اليونانيه القديمه.قطرها حوالى 150 ألف سنه ضوئية يعنى اكبر من مجرتنا " درب التبانة " اللى فيها 200 مليار نجم و قطرها 100 سنه ضوئية وتعتبر من أكتر المجرات اللى اتعمل عليها افلام خيال علمى. العالم الفرنساوى شارل مسييه سماها مسييه 31 فى الفهرس بتاعه . و علشان هيا قريبة من مجرة درب التبانة " 2.5 مليون سنة ضوئية " ممكن نشوفها من برة الكوكب بوضوح . أهم حاجة ف مجرة المرآة المسلسلة مركزها لآنهم افتكروا أن فيها ثقب أسود ، وافتكروا أنهم الثقب الأسود وصلها من مجرة تانية لما خبطت ف مجرة تانية . لكن الصور الجديدة من تلسكوب هابل الفضائي بينت ان فيها دراع " لآنها مجرة حلزونيه " من النجوم الحمرا ودى نجوم قديمة و فى دراع من النجوم الزرقا و دى لسه مولودة و الحلقتين دول بيلفوا حول ثقب أسود كبير جداً.